open-index/open-wikipedia-markdown huggingface dataset:
Vervenfestivalen

**Vervenfestivalen** er en årlig musikkfestival som ble etablert i 2013 på Karljohansvern i Horten. Festivalen har tatt navn etter Horten Verft, som lokalt har fått klengenavnet «Verven». Festivalen har nesten utelukkende norske artister på programmet.

## Program 2015–2023

* I 2015 stod følgende artister på programmet: Seigmen, Bare Egil Band, Datarock, DeLillos, Honningbarna, Lars Vaular, Samsaya, Broen, Carnival Kids, Corna, Frk. Fryd, ILA AUTO, Knut Roppestad and The Rambling Rodgers, Master Piece Of Cake, Prosjekt Peter Gabriel, Sherpa
* I 2016 stod følgende artister på programmet: Admiral P, Arif, Donkeyboy, Dumdum Boys, Marit Larsen, OnklP & De Fjerne Slektningene, Astrid S, Black Debbath, Frosk, Jonas Alaska, Marinemusikken, Plastic Paddies, Razika, Sløtface, Susie & the Spuds, Tostrup Terrasse
* I 2017 stod følgende artister på programmet: Raga Rockers, Cezinando, Minor Majority, Sondre Justad, Unge ferrari, The Dogs, Sivert Høyem, Julie Bergan, Valentourettes, Comet Kid, Stein Torleif Bjella, Bivirkningene
* I 2018 stod følgende artister på programmet: Klovner i Kamp, CC Cowboys, Kvelertak, Thomas Dybdahl, Dagny, Valentourettes, Gabrielle, Anna of the North, Turbonegro, Bernhoft & The Fashion Bruises, Hkeem, Linda Vidala, Amanda Delara, Pasha, Thulsa Doom, Longfield & Super Skeleton, Jon Olav, Company Ink, Meg og kammeraten min, The Apache Dæncers, Jim Protector
* I 2019 fant festivalen sted 14.–15. juni, med følgende artister på programmet: Bjørn Eidsvåg, Valentourettes, ONKLP, Highasakite, Halie, Hollywood, Datarock, Julie Bergan, Nora, Snow Boyz, Cowshed boys, JAA9, Kickslip, Bare Egil band, DeLillos, Skambankt, The Apache Dænsers, BigBang, Ila Auto, Los Plantronics, Girl in Red, Kjartan Lauritzen, LeMaitre, Fabian Noir, LÜT, Myra, Sløtface, Kamelen, The Sloppy Jazz Newbies, Salige Syndere
* Festivalen ble avlyst i 2020 og 2021 på grunn av korona-pandemien.
* I 2022 ble festivalen avholdt 17.–18. juni, med følgende artister på programmet: Chris Holsten, Veronica Maggio, Maria Petra, Honningbarna, Postgirobygget, deLillos, Anna of the North, Gluecifer, The Apache Dænsers, Ash Olsen, Erlend Ropstad, Sondre Lerche, Big Daddy Karsten, Thulsa Doom, Fangst, The Good the bad and the zugly, Chris Abolade & Amara, Døgnåpent, Katalysator, Skinn, Hannah Storm, Super disco cruiser

* I 2023 fant festivalen sted 16. og 17. juni. På programmet stod Susanne Sundfør, Bob hund, Madrugada, Åge Aleksandersen, Astrid S, Emelie Hollow, Beharie, Ramón og Black Debbath.
* I 2024 ble festivalen avholdt 14. og 15. juni.

## Referanser
Valserhône

**Valserhône** er en kommune i departementet Ain i regionen Auvergne-Rhône-Alpes sørøst i Frankrike. Den er resultatet av sammenslåingen av kommunene Bellegarde-sur-Valserine, Châtillon-en-Michaille og Lancrans den 1. januar 2019.

## Geografi

Valserhône befinner seg der Valserine løper sammen med Rhone.

## Referanser


## Eksterne lenker
* 
* Kommunedata INSEE
Mike Moran

**Michael Moran** (født 4. mars 1948 i Leeds i West Yorkshire i England) er en engelsk keyboardist, sanger, låtskriver og plateprodusent.

## Bakgrunn
Moran studerte ved Royal College of Music i London før han startet en karriere som studiomusiker, låtskriver og arrangør. Blant annet skrev han musikk for flere filmproduksjoner av Handmade Films, blant andre *[[Time Bandits]]* (1981), *The Missionary* (1982) og *Water* (1985). Han spilte også sammen med Ian Gillan Band.

I 1977 steg han selv ut i rampelyset som sanger da han sammen med Lynsey de Paul representerte Storbritannia i Eurovision Song Contest på hjemmebane i London. Med bidraget «Rock Bottom» endte de på andreplass, like bak franske Marie Myriam og «L'oiseau et l'enfant». Det britiske bidraget ble en stor hit og gikk inn på hitlister i hele Europa, inkludert norske VG-lista.

De Paul og Moran skrev senere en rekke sanger sammen, blant andre «Let Your Body Go Downtown», som Martyn Ford Orchestra fikk en hit med, og «Going to a Disco», «Without You» og «Now and Then». Sangene ble også utgitt på de Pauls album *Tigers and Fireflies* og *Just a Little Time*.

Moran var en årrekke musikalsk leder for britiske ITVs barneshow *Get It Together*. Han skrev senere et nytt bidrag til den britiske finalen foran Eurovision Song Contest i 1990, men endte på femteplass i den britiske finalen.

Han har arbeidet med medlemmer av Queen, Ozzy Osbourne, Nicko McBrain og George Harrison. Moran har også vært med på å jobbe frem albumet *Barcelona*, et musikalsk samarbeid mellom Freddie Mercury og operasangeren Montserrat Caballé, utgitt i 1988. Han produserte *[[The Queen Album]]* (1988), *Piaf* (1994) and *Essential Musicals* (2006) for Elaine Paige.

## Referanser


## Eksterne lenker
* 
*
Elaine Paige

**Elaine Paige** (født Elaine Jill Bickerstaff, 1948) er en engelsk sanger og skuespiller, kjent for sitt lange virke innen musikal og teater. Stemmen beskrives som mezzosopran.

## Liv og virke
### Bakgrunn
Hun vokste opp i Barnet i Hertfordshire i England og gikk ved Aida Foster Theatre School. 

### Karriere
Paige hadde sin første profesjonelle sceneopptreden som 16-åring i 1964, og fikk sitt store gjennombrudd med musikalen *[[Hair]]* på Londons West End i 1968.

Etter en rekke roller utover i 1970-årene, ble Paige valgt til å spille Eva Perón i Andrew Lloyd Webbers første oppføring av musikalen *[[Evita (musikal)|Evita]]* i 1978. Dette oppdraget gjorde henne kjent for et større publikum og hun vant Laurence Olivier-prisen for innsatsen. Hun spilte rollen som Grizabella i *[[Cats]]* og fikk en topp ti-hit i Storbritannia med sangen «Memory» fra musikalen.

I 1984 ga Paige ut «I Know Him So Well» sammen med Barbara Dickson fra musikalen *[[Chess (musikal)|Chess]]*, og dette er fortsatt en av de mestselgende singlene med en duo. Hun var senere med i originalbesetningen på *Chess*, etterfulgt av en hovedrolle i *[[Anything Goes]]*, som hun også var med på å produsere.

Paige fikk sin Broadway-debut som hovedrollen Norma Desmond i *[[Sunset Boulevard (musikal)|Sunset Boulevard]]* i 1996, til gode kritikker. Hun spilte i *[[The King and I]]* fra 2000 til 2001, og seks år senere vendte hun tilbake til West End med stykket *[[The Drowsy Chaperone]]*. Hun har også hatt jevnlige tv-opptredener.

I tillegg til fem nominasjoner til Laurence Olivier-priser, har Paige vunnet en rekke priser og utmerkelser for sine teaterroller. Hun har også blitt omtalt som «britisk musikallivs førstedame» på grunn av sitt talent og lange virke. Hun har utgitt 22 soloalbum, hvorav åtte ble sertifisert til gull eller platina. Paige har i tillegg medvirket på en rekke andre innspillinger og turnert over hele verden. Siden 2004 har hun også hatt sitt eget radioprogram på BBC Radio 2, kalt *Elaine Paige on Sunday*.

I 2014 feiret Paige 50 år i underholdningsbransjen med en internasjonal konsertturné og et samlealbum *The Ultimate Collection.*

## Referanser


## Eksterne lenker
* 
* 
*
L’Abergement-Clémenciat

**L'Abergement-Clémenciat** er en kommune i departementet Ain i regionen Auvergne-Rhône-Alpes sørøst i Frankrike. Kommunen ligger  i kantonen Châtillon-sur-Chalaronne som ligger i arrondissementet Bourg-en-Bresse. *L'Abergement-Clémenciat* har et areal på &nbsp;km² og  innbyggere ().

## Geografi
Chalaronne flyter vest-nordvest gjennom den sørlige delen av kommunen.

## Befolkningsutvikling

## Referanser


## Eksterne lenker
* 
* Kommunedata INSEE
Ceyzériat

**Ceyzériat** er en kommune i departementet Ain i regionen Auvergne-Rhône-Alpes i østre Frankrike. Kommunen ligger i kantonen Ceyzériat som ligger i arrondissementet Bourg-en-Bresse. Arealet til kommunen areal er &nbsp;km². I  hadde Ramasse  innbyggere.

## Befolkningsutvikling

## Referanser


## Eksterne lenker
* 
* Kommunedata INSEE
Eurodisco

**Eurodisco** (fra engelsk *euro disco*) er en variant av elektronisk dansemusikk som utviklet seg fra diskomusikken i slutten av 1970-årene. Musikkstilen oppstod i Europa og henter elementer fra popmusikk, new wave og rock. Mange eurodisco-låter har tekster på engelsk, til tross for at artistene ofte ikke har engelsk som morsmål. Undersjangre av eurodisco omfatter europop og eurodance, samt spacedisco og italo-disco som var populært i slutten av 1970-årene og begynnelsen av 1980-årene.

Musikken kjennetegnes blant annet av bruk av elektroniske instrumenter som synthesizer og keyboard. Eurodisco går i 4/4-takt. Eurodisco hadde sitt tyngdepunkt i Tyskland, anført av musikkprodusenten Dieter Bohlen og gruppen Modern Talking og C.C. Catch. Andre artister var Fancy og Bad Boys Blue. En av de mest suksessrike gruppene i sjangerens barndom var ABBA. Frank Farian, som blant annet sto bak Boney M, var sentral i popularisering av eurodisco og han bygget opp Tysklands mest avanserte lydstudio, FAR Studios i Frankfurt.

Noe senere som produsent-trioen Stock Aitken Waterman fra Storbritannia med artister som Kylie Minogue, Rick Astley og Mel & Kim. Disse artistene blir av enkelte musikkfolk ansett som eurodance-artister, mens andre klassifiserer dem under sjangeren Hi-NRG. I slutten av 1980-årene og begynnelsen av 1990-årene ble eurodisco mindre populært, men lydbildet kom tilbake gjennom eurodance utover i 1990-årene.

## Kjente artister

* ABBA
* Bad Boys Blue
* Bananarama
* Blue System
* Cat5
* C.C. Catch
* Dead or Alive
* Fancy
* Jason Donovan
* Kylie Minogue
* Mel & Kim
* Modern Talking
* Rick Astley
* Sabrina
* Samantha Fox
* Sandra
* Silent Circle

## Referanser
Gita Gopinath

**Gita Gopinath** (født 8. desember 1971 i Mysore i Karnataka i India) er en indisk og amerikansk økonom, og fra 2019 sjefsøkonom i Det internasjonale pengefondet. Gopinath er professor ved Harvard University og har permisjon fra denne stillingen for å arbeide i IMF.
## Referanser
Pipin den pukkelryggete

**Pipin**, født cirka 769, død cirka 811, var en frankisk prins. Han var Karl den stores førstefødte sønn, og hans mor var Himiltrude. Pipin hadde en kroppslig misdannelse som gav ham tilnavnet «den pukkelryggete». Han ble sendt til kloster etter å ha vært innblandet i en sammensvergelse mot Karl den store. Navnet Pipin ble gitt til Karls tredje sønn, Karloman, Pipin av Italia.

## Referanser
Godescalc-evangelieboken

**Godescalc-evangelieboken** er et manuskript på latin skapt av den frankiske skriftlærde Godescalc og befinner seg i dag i Bibliothèque nationale de France. Det ble bestilt av den Karolingiske kongen Karl den store og hans kone Hildegard 7. oktober 781 og ble fullført 30. april 783.

## Referanser
Tilioideae

* *[[Craigia]]*
* *[[Mortoniodendron]]*
* lindeslekta (*Tilia*)

**Tilioideae** er en underfamilie i kattostfamilien (Malvaceae). Den omfatter deler av den tidligere lindefamilien (Tiliaceae).

Alle artene er trær eller busker. Størst utbredelse har lindeslekta (*Tilia*) med omtrent 30 arter i Europa, Vest- og Øst-Asia og østlige Nord-Amerika. *[[Craigia]]* har to arter i Sør-Kina og Vietnam, og *[[Mortoniodendron]]* har 18 arter i sørøstlige Mexico, Mellom-Amerika og vestlige Colombia. 

## Litteratur
*
* 

## Eksterne lenker
*
Dallas (andre betydninger)

**Dallas** kva vise til:

* Dallas, by i Texas
* Dallas (Oregon), by i Oregon, fylkessete i Polk County
* Dallas (TV-serie), amerikansk TV-serie (1978–91)
Schadeprisen

**Schadeprisen** er en dansk litteraturpris, som gis til en person, som i det foregående år «har forholdt seg aktivistisk til litteraturen»: «Prisen gives til et værk med en multidisciplinær aspiration [...] et værk, hvor litteraturen er et centralt element, men hvor den antager former og frembringer motiver, vi ikke har kunnet forestille os.»

Prisen er innstiftet av Krabbesholm Højskole i Skive og *[[Jyllands-Posten]]*, og er på  danske kroner. Prisbeløpet er finansiert av Skive kommune.

Schadeprisen er oppkalt etter Jens August Schade, som var født i Skive, og ble delt ut første gang i 2016.

## Prismottakere
* : Harald Voetmann for *Amduat - en iltmaskine* (lyrikk) 
* : Dea Antonsen og Ida Bencke for prosjektet Laboratoriet for Æstetik og Økologi 
* : Kasper Hesselbjerg for *Salatfeber* (roman), Ursula Reuter Christiansen for Skarpretteren (bokverk og utstillingsmateriale)

## Referanser
Bård Larsen Bøgset

**Bård Larsen Bøgset** (også *Baard Bøkset*, født 1797 i Snåsa, død 1875 i Snåsa) var lærer, kirkesanger, gårdbruker og ordfører i Snåsa i to valgperioder 1848–1851. Han var også medlem av det første formannskapet i 1838. Lokalhistorikeren Hans Skar skriver at Bøgset hadde «et værdigt utseende og var sterk av helse. Men så mistet han sit ene øie og var blind paa det i ca. 20 aar.»

Han ble lærer i bygda da han var 19 år gammel, og var lærer 1816–1854 og kirkesanger 1829–1867. Han var tredje generasjon kirkesanger i sin slekt. Bårds bror Ole Larsen Bøgset var også lærer fra 1821. Som lærer bodde Bård på gården Forberg, hvor også fastskolen holdt til, fra 1821 til 1852. Fra 1852 eide han gården Nedre Ryggvoll og bodde der. Sønnen Lorentz Nicolai Bøgset (1830–1868) overtok lærergjerningen og gården Forberg etter Bård.

Bård Bøgset var svigerfar til senere ordfører Erik Belbo.
## Referanser
U.S. Men’s Clay Court Championships 2019

**[[U.S. Men's Clay Court Championships]] 2019** var en tennisturnering, og del av ATP-touren 2019 som fant sted i Houston i USA fra 9. til 15. april 2019.

Det ble konkurrert i singel og dobbel for menn på grus.

## Resultater
### Singel
*  **[[Christian Garín]]** slo  Casper Ruud, 7–6(7–4), 4–6, 6–3

### Dobbel
*  **[[Santiago González (tennis)|Santiago González]]** /  **[[Aisam-ul-Haq Qureshi]]** slo  Ken Skupski /  Neal Skupski, 3–6, 6–4, [10–6]

## Referanser


## Eksterne lenker
*
Rødselva

**Rødselva**, i øvre løp kalt **Fisma** er ei elv i Aremark og Halden kommune i Østfold. Den begynner som en rekke små skogsbekker som samles i Holevannet. Herfra renner elva i vest-sørvestlig retning til den munner ut i Femsjøens nordøstre ende. Underveis tar elva inn Rødvassbekken fra nord og Veggesdalsbekken fra sør.

Nedbørfeltet er lite forurenset. Det er foretatt lukking av noen små sidebekker samt noen mindre kanaliseringer. Steinsetting forekommer sporadisk. Langs Fisma er det stedvis rikt utviklede orebremmer. Nær munningen er det antydning til meandere ut mot våtmarksområdet i Femsjøen. Av nedbørfeltet er 4% eller  dyrket mark, og 96% utmark.

## Se også
* Liste over elver i Østfold

## Referanser
Bohas-Meyriat-Rignat

**Bohas-Meyriat-Rignat** er en kommune i departementet Ain i regionen Auvergne-Rhône-Alpes i østre Frankrike. Kommunen ligger i kantonen Ceyzériat som ligger i arrondissementet Bourg-en-Bresse. Kommunens areal er &nbsp;km². I  hadde Bohas-Meyriat-Rignat  innbyggere.

## Befolkningsutvikling
***Antall innbyggere i kommunen Bohas-Meyriat-Rignat***


ImageSize  = width:350 height:200
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.2,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:900
ScaleMajor = unit:year increment:100 start:0 gridcolor:linegrey
ScaleMinor = unit:year increment:1000 start:0 gridcolor:linegrey2
PlotData =
  color:cobar width:19 align:left
  bar:1968 from:0 till:537
  bar:1975 from:0 till:506
  bar:1982 from:0 till:597
  bar:1990 from:0 till:657
  bar:1999 from:0 till:724
  bar:2008 from:0 till:815
PlotData=
  textcolor:black fontsize:S
  bar:1968 at: 537 text: "537" shift:(-8,5)
  bar:1975 at: 506 text: "506" shift:(-8,5)
  bar:1982 at: 597 text: "597" shift:(-8,5)
  bar:1990 at: 657 text: "657" shift:(-8,5)
  bar:1999 at: 724 text: "724" shift:(-8,5)
  bar:2008 at: 815 text: "815" shift:(-8,5)


Referanse: INSEE

## Referanser


## Eksterne lenker
* 
* Kommunedata INSEE
1. serierunde i Toppserien 2019

4  kamper i **1. serierunde i [[Toppserien 2019]]** ble spilt lørdag 23. mars. Den to siste kampen ble spilt søndag 24. mars.
   

## Kampfakta

## Noter


## Kilder
Limski kanal

**Limski kanal** (kroatisk også: *Limski zaljev*, «Limbukta») er en smal havarm (ria) på vestkysten av halvøya Istria i Kroatia. Navnet kommer fra det latinske ordet *[[limes]]*, som betegnet grenser. I dette området gikk grensen mellom de romerske provinsene Dalmatia og Italia.

På folkemunne og i litteraturen kalles bukten iblant uriktig for «Limfjorden» eller «Limkanalen», men Limbukta er verken en fjord eller kanal. Limbukta var opprinnelig dalen til elva Pazinčica, som siden har endret løp. Stigende havvann har siden oversvømt elvedalen, og skapt en ria. 

## Beskrivelse
Limbukta er siden 1964 et beskyttet område med status som «betydelig landskap».
Lengden er 12,8 kilometer. På det bredeste er den 600 meter, og  i den østligste, smaleste delen 200 meter. Bukta kan minne om en canyon, der åssidene noen steder er 230 meter høye. Limdalen og Limbukta har tilsammen en lengde på 35 kilometer.

I bukta drives det fiskeoppdrett.     

## Limbukta i fiksjon
*Filmen *[[Vikingene (film)|Vikingene]]* med blant andre Kirk Douglas og Tony Curtis i rollene ble delvis spilt inn ved Limbukta i 1957.
*Filmen *[[Langskipene (film)|Langskipene]]* med blant andre Richard Widmark og Sidney Poitier i rollene ble delvis spilt inn ved Limbukta i 1964.

## Referanser


## Eksterne lenker
*
Mortoniodendron

se egen seksjon

***Mortoniodendron*** er ei slekt i kattostfamilien (Malvaceae).

Artene er trær eller busker. Bladene er spredte, fjærnervede og enkle; de kan ha litt eller rik behåring. Blomsterstanden er sammensatt av flere kvaster.  Blomstene er tvekjønnede og femtallige. Frukten er en kapsel som inneholder frø med en oransje frøkappe.

Slekta er utbredt fra sørøstlige Mexico gjennom Mellom-Amerika til vestlige Colombia. Artene vokser i fuktig skog fra lavlandet til middels høyde i fjellene.

*Mortoniodendron* har vært vanskelig å plassere i systematikken. Den først kjente arten, *[[Mortoniodendron anisophyllum]]*, ble opprinnelig plassert i slekta *Sloanea* i familien Elaeocarpaceae. Slekta *Mortoniodendron* ble beskrevet i 1938 og gitt en usikker plassering i lindefamilien (Tiliaceae). Denne familien er nå slått sammen med kattostfamilien, og DNA-sekvensering viser at *Mortoniodendron* tilhører underfamilien Tilioideae sammen med *[[Craigia]]* og *[[Lindeslekten|Tilia]]*.

## Arter
* *[[Mortoniodendron abelianum]]*
* *[[Mortoniodendron anisophyllum]]*
* *[[Mortoniodendron apetalum]]*
* *[[Mortoniodendron cauliflorum]]*
* *[[Mortoniodendron guatemalense]]*
* *[[Mortoniodendron hirsutum]]*
* *[[Mortoniodendron longipedunculatum]]*
* *[[Mortoniodendron membranaceum]]*
* *[[Mortoniodendron moralesii]]*
* *[[Mortoniodendron ocotense]]*
* *[[Mortoniodendron palaciosii]]*
* *[[Mortoniodendron pentagonum]]*
* *[[Mortoniodendron ruizii]]*
* *[[Mortoniodendron sulcatum]]*
* *[[Mortoniodendron uxpanapense]]*
* *[[Mortoniodendron vestitum]]*

## Litteratur
* 
* 
* 

## Eksterne lenker
*
TV-året 1985

**TV-året 1985** er en oversikt over hendelser, program og avdøde TV-personligheter i 1985.

## Hendelser i Norge
### Programmer på NRK Fjernsynet
* 30. mars – Bobbysocks vinner Melodi Grand Prix-finalen med «La det swinge».
* 9. november–14. desember – *[[Rød snø (TV-serie)|Rød snø]]*, en norsk-svensk thrillerserie i seks deler, regissert av Bo Hermansson. Den var satt i Nössemark i Sverige i 1942 og ble sendt på NRK og SVT 2.

### Fødsler i Norge
* 29. april – Maren Flotve Birkeland, idoldeltaker
* 8. juli – Vivian Sørmeland, idoldeltaker
* 15. august – Carina Dahl, realitydeltaker
* 11. oktober – Margaret Berger, idoldeltaker
* 17. desember – Eva Weel Skram, idoldeltaker

## TV-året i verden

### Hendelser i verden
* 4. mai – Norge vinner Eurovision Song Contest i Göteborg med Bobbysocks og «La det swinge».
* 13. juli – Veldedighetskonserten Live Aid gjennomføres samtidig i USA og Storbritannia til inntekt for sultrammede i Etiopia.

### Priser
* 27. januar – Den 42. Golden Globe-utdelingen avholdes.
* 25. mars – Den 57. Oscar-utdelingen finner sted i Los Angeles Music Center i Los Angeles, California.

### Fødsler i verden
* 26. mars – Keira Knightley, britisk skuespiller

### Dødsfall i verden
* 9. mai – Edmond O'Brien, amerikansk skuespiller (f. 1915)
* 10. oktober – Yul Brynner, russisk-amerikansk skuespiller (f. 1915)
* 11. oktober – Orson Welles, amerikansk filmregissør (f. 1915)
* 12. desember – Anne Baxter, amerikansk skuespiller (f. 1923)

## Eksterne lenker
*
Marit Bjorvatn

**Marit Bjorvatn** (født 23. februar 1938, død 10. august 2015) var en norsk lærer og politiker (Venstre, DLF).

Bjorvatn var i mange år aktiv i lokalsamfunnet i Tvedestrand. Hun arrangerte byvandringer og omvisninger, var skuespiller og forfatter i Tvedestrandsrevyen, og sentral i arbeidet for bevaring av Tvedestrand rådhus. Hun ble i 2011 tildelt Tvedestrand kommunes kulturpris. Hun utdannet seg til lærer som 50-åring, og ble etter det også aktiv i det lokale lærerforbundet.

Politisk tilhørte Bjorvatn Venstre, før hun ble med over til Det Liberale Folkepartiet (DLF) da partiet sprakk i 1972. Hun var DLF-leder da partiene samlet seg igjen i 1988, og ble da Venstres nestleder. Hun gikk av som nestleder etter to år, og meldte seg samtidig ut av partiet. Bjorvatn satt i Tvedestrand kommunestyre på 1980-tallet, der hun ledet bygningsrådet og kulturstyret, og hun var også med i Aust-Agders kulturstyre.

Hun var gift med Øyvind Bjorvatn.

## Referanser
Fifty-Fifty

**Fifty-Fifty** er et engelsk begrep som vanligvis beskriver at noe er delt i to like deler, men kan ha flere betydninger:

*''Fifty-Fifty (1982)'', en norsk film fra 1982.
*''50/50 (2011)'', en amerikansk film fra 2011.
**Fift-Fifty*, en norsk scenemusical fra 1957.
Holevannet

**Holevannet** (også skrevet *Holvannet*) er en innsjø i Aremark kommune i Østfold. Den er utspring for elva Fisma, som har utløp mot vest, via Holvannsdammen. Holevannet ligger 167 meter over havet. Det ligger et hyttefelt ved østsiden av sjøen.

## Referanser
Rachel Daly

**Rachel Ann Daly** (født 6. desember 1991 i Harrogate, Yorkshire) er en engelsk fotballspiller som spiller for den engelske klubben Aston Villa og Englands landslag.

## Landslag
Daly ble tatt ut på Englands juniorlandslag for første gang som U-15-spiller, og har spilt på nivå opp til U-23. Hun ble deretter tatt ut til VM for under-17-spillere på New Zealand, hvor England ble nummer fire.

Daly ble tatt ut til å trene med seniorlandslaget for første gang i desember 2013, etter at Mark Sampson tok over for Hope Powell som landslagstrener. Hun spilte sin første landskamp i juni 2016, hvor hun scoret ett mål da England slo Serbia 7–0 i kvalifiseringen til EM 2017. Daly ble ikke tatt ut til troppen som spilte i EM-sluttspillet.

## Referanser



## Eksterne lenker
* 
* Spillerprofil hos Houston Dash
* Spillerprofil hos St. John's University
Ung og forelsket (film)

***Ung og forelsket***  (originaltittel: *Orchids and Ermine*) er en amerikansk romantisk stumfilm-komedie fra 1927, regissert av Alfred Santell og med Colleen Moore i hovedrollen.

## Handling
Flapper Pink Watson (spilt av Colleen Moore) arbeider i New York City, og er ansatt ved en sement-fabrikk og drømmer om å gifte seg med en velstående mann. Hennes konstante dagdrømmer om rikdom irriterer hennes medarbeidere. En av hennes kollegaer som er forelsket i henne, blir også trist av å tenke på at han ikke er bra nok for henne. Flapper skaffer seg en ny jobb ved De Luxe Hotel på Fifth Avenue, hvor hun skal arbeide ved sentralbordet deres.

Allerede i løpet av den første arbeidsdagen  ved hennes nye stilling blir hun venn med Ermintrude De Vere, og blir invitert til å bli med på et stevnmøte med en ung millionær ved navn Mr. Vandergriff (spilt av Brooks Benedict) som senere blir avslørt som en sjåfør fra Long Island. Sjefen til Jenkins, en gammel millionær, gir sjåføren sin sparken og forsøker å flørte med de to unge kvinnene. Dagen etter sjekker en olje-millionær ved navn Tabor (spilt av Jack Mulhall) som umiddelbart får problemer på grunn av gullgravere.

Tabor bytter derfor plass med sin assistent Hank (spilt av Sam Hardy) og poserer som hans sjåfør. Pink blir interessert i Tabor, men uten å vite om den store formuen hans. Men Hank kommer i trøbbel, under identiteten til sin arbeidsgiver, ved å sjarmere Ermintrude. Når Hank fortsetter å bli forvekslet med Tabor, blir den virkelige Tabor anklaget for å være en bedrager. Politiet blir snart varslet, og Tabor blir arrestert.

## Medvirkende
* Colleen Moore - 'Pink' Watson
* Jack Mulhall - Richard Tabor
* Sam Hardy - Hank
* Gwen Lee - Ermintrude De Vere
* Alma Bennett - The Vamp
* Hedda Hopper - The Modiste
* Kate Price - Mrs. McGinnis
* Jed Prouty - Leander Blom
* Emily Fitzroy - Mrs. Blom
* Carolynne Snowden - Hattie
* Yola d'Avril - Telephone Operator
* Brooks Benedict - Chauffeur Jenkins / Mr. Vandergriff
* Loretta Young - ikke kreditert
* Mickey Rooney - ikke kreditert

## Referanser


## Eksterne lenker
*
Keisermor Bian

**Keisermor Bian** (, født 30. desember 159 i landsbyen Bai (白亭) i Qi-kommanderiet (齊郡), død 9. juli 230 i Luoyang), formelt **keiserinne Wuxuan** () var keisermor i regeringstidene til keiserne Cao Pi og Cao Rui. Hun var annenhustru til Cao Cao, grunnleggeren av Wei-dynastiet.

## Liv og virke
### Bakgrunn, ekteskap med Cao Cao
Den senere keisermor Bian ble født i Langye-kommandanturet (i nåværende sørøsrlige Shandong). Hun kom fra enkle kår og ble i ungdomsårende tvunget til  prostitusjon. Da hun var 19 år ble hun en av Cao Caos konkubiner; det turde ha vært i 187. Hun fødte ham de fire sønnene Cao Pi, Cao Zhang, Cao Zhi og Cao Xiong.

Cao Caos eldste sønn, Cao Ang, døde i 197 og ble sørget over så intensivt av sin adoptivmor, fru Ding, at Cao Cao til sist forstøtte henne, og gjorde fru Bian til sin hustru. I 213 ble Cao Cao fyrste av Wei, i 219 utnevnte keiser Xian også fru Bian til fyrstinne av Wei. Som fyrstinne var hun kjent for å være vis og beskjeden. Hun avviste særlig utsvevende festligheter da hennes sønn Cao Pi i 217 ble utnevnt til arvtaker av fyrstedømmet Wei.

### Som keisermor
Cao Cao døde i 220, og Cao Pi arvet tittelen *fyrste av Wei*. Samme år tvang han keiseren til å tre til side til hans egen gunst, og grunnla så Wei-dynastiet. Fru Bian fikk tittelen *keisermor*, men ble ikke involvert verken i rikets forvaltning eller i dets felttog mot Wu-dynastiet. Hun fikk imidlertid godkjent at Cao-familiens titler og formue kom på avveie. Denne politikken med å holde dette i familien, holdt seg helt til dynastiets undergang.

Bare en gang engasjerte hun seg i egenskap av keisermor: Keiseren aktet i 226 å henrette general Cao Hong, en fetter av Cao Cao, av rent personlige grunner. Keisermor Bian minnet sønnen om Cao Hongs fortjenster; særlig om at han en gang hadde reddet Cao Caos liv. Keiseren avstod da fra å la ham henrette, men fratok ham embeder og titler.

### Som enkekeiserinne og keiserinnebestemor
Etter Cao Pis død besteg sønnen Cao Rui tronen i 226. Han beæret sin bestemor med tittelen *[[keiserinnebestemor]]*. Imidlertid skar det seg i 227 mellom fru Bian  og Cao Ruis kone, Yu, som til da hadde vært prinsesse av Pingyuan, men etter Cao Ruis tiltredelse til tronen ikke var blitt elevert til keiserinnetittel. I stedet var konkubinen Mao blitt keiserinne. Da keiserinnebestemor Bian prøvde å berolige den oppbragte fyrstinne Yu, snufset denne: *«Det er vel blitt tradisjon hos Cao-slekten å foretrekke de mer foraktelige blant kvinner»*. Han hadde slett ikke tenkt å fornærme keiserinnebestemoren, for hun hadde glemt at denne selv kom fra de mindre ærerike kår. Keiserinnebestemoren ble skrekkelig opprørt, men Cao Rui fikk henne til å nøye seg med å sende Yu tilbake til Pingyuan.

## Referanser


## Litteratur
* 
* 
* *[[Sanguozhi]]*
Ørkenens paradis

***Ørkenens paradis*** (originaltittel: *The Winning of Barbara Worth*) er en amerikansk stumfilm fra 1926 regissert av Henry King med Vilma Bánky og Ronald Colman i hovedrollene. Filmen er basert på en roman av Harold Bell Wright.

## Handling
Jefferson Worths store drøm er å skape fruktbar jord Californais sandørken ved å lede inn vann. Han hindres i sine planer av en skurk, Greenfield, som spekulerer i andres ruin. Men hans adoptivsøn Holmes blir forelsket i Worths datter Barbara, og slår seg sammen med nybyggerne. Sammen med dem bygger han et stort irrigasjonsprosjekt og fører den mektige Coloradofloden inn i ørkenen.

## Medvirkende
* Ronald Colman - Willard Holmes
* Vilma Bánky - Barbara Worth
* Gary Cooper - Abe Lee
* Charles Willis Lane - Jefferson Worth
* Paul McAllister - The Seer
* E. J. Ratcliffe - James Greenfield
* Clyde Cook - Tex
* Erwin Connelly - Pat Mooney
* Ed Brady - McDonald
* Sammy Blum - Horace Blanton
* Fred Esmelton - George Cartwright
* Bill Patton - Little Rosebud

## Referanser


## Eksterne lenker
*
Norgesmesterskapet i orientering 2009

**[[Norgesmesterskapet i orientering]] 2009** bestod av flere arrangementer som i 2009 kåret norgesmestere i orientering.

Hovedmesterskapet ble arrangert i Holtålen 10.-13. september. Kongepokalene ble vunnet av Marianne Andersen og Øystein Kvaal Østerbø.

__TOC__
## Kvinner

### Sprint



**Dato:** 29. august
**Sted:** Brevik
**Lengde:** 2.47 km

### Mellomdistanse



**Dato:** 12. september
**Sted:** Ålen

### Langdistanse



**Dato:** 10. september
**Sted:** Haltdalen

### Ultralang distanse



**Dato:** 1. august
**Sted:** Odda
**Lengde:** 16.3 km

### Nattorientering



**Dato:** 3. april
**Sted:** Haugesund
**Lengde:** 7.7 km

### Stafett



**Dato:** 13. september
**Sted:** Holtålen

## Menn

### Sprint



**Dato:** 29. august
**Sted:** Brevik
**Lengde:** 2.91 km

### Mellomdistanse



**Dato:** 12. september
**Sted:** Ålen

### Langdistanse



**Dato:** 10. september
**Sted:** Haltdalen

### Ultralang distanse



**Dato:** 1. august
**Sted:** Odda
**Lengde:** 24.7 km

### Nattorientering



**Dato:** 3. april
**Sted:** Haugesund
**Lengde:** 9.7 km

### Stafett



**Dato:** 13. september
**Sted:** Holtålen

## Kilder
* orientering.no: NM Langdistanse Senior 2009 
* orientering.no: NM Mellomdistanse 2009 
* orientering.no: NM natt 2009 kvinner 
* orientering.no: NM natt 2009 menn 
* orientering.no: NM Sprint 2009 
* orientering.no: NM Stafett 2009 kvinner 
* orientering.no: NM Stafett 2009 menn 
* orientering.no: NM Ultralangdistanse 2009
Co-Co

**Co-Co** var en britisk musikkgruppe som eksisterte fra 1974 til 1980. Bandet het først Morther's Pride, men skiftet navn til Co-Co i 1976. To år senere representerte gruppen Storbritannia i Eurovision Song Contest 1978. Konkurransen ble arrangert 22. april 1978 i Palais des congrès i Paris i Frankrike, og Co-Co deltok med låten «The Bad Old Days». Sangen var skrevet av ekteparet Stephanie de Sykes og Stuart Slater, og den endte på ellevteplass blant 20 deltakere. Dette var Storbritannias dårligste plassering i konkurransen til da og satte en brå slutt for landets gullalder fra 1967 til 1977 – med tre seire og hele fem andreplasser. Ellevteplassen ble først slått i 1987, da Storbritannia kom på 13. plass i Brussel.

## Eurovision Song Contest
Under Eurovision besto gruppen av Terry Bradford, Josie Andrews, Cheryl Baker, Keith Hasler og Paul Rogers. Gruppen hadde tidligere prøvd seg i den britiske finalen, blant annet i 1976, men uten å nå opp. I 1978 vant de den britiske finalen *A Song for Europe* med låten «The Bad Old Days», og fikk dermed representere Storbritannia i Eurovision Song Contest i Paris samme år. Under opptredenen i Paris var gruppen forsterket med trommeslageren Charlie Brennan.

Etter den forholdsvis svake plasseringen ble bandet raskt oppløst, men gjenoppsto senere som kvartett og under navnet The Main Event. Bandet forsøkte å representere landet på nytt i 1980, men kom sist i den britiske finalen.

Et av de opprinnelige bandmedlemmene, Cheryl Baker, fikk stor suksess som medlem av bandet Bucks Fizz. De vant Eurovision Song Contest 1981 med «Making Your Mind Up» og fikk stor kommersiell suksess i Storbritannia utover i 1980-årene. Baker er fremdeles en mediepersonlighet i Storbritannia.

«The Bad Old Days» nådde en 13. plass på den britiske singellisten. Bandet klarte imidlertid ikke å følge opp suksessen og fikk ingen andre hitsingler i Storbritannia. De ga kun ut ett album, *Bad Old Days* i 1978.

## Diskografi
Singler og album utgitt av gruppen:

### Singler

; Mother's Pride

* 1974 – «Follow the Man With the Music» (Pye)
* 1975 – «Oh Well, Oh Well» (Pye)

; Co-Co

* 1976 – «Wake Up» (Pye)
* 1976 – «Don't Push Me 'Round» (Pye)
* 1977 – «The Money Song» (Ariola)
* 1978 – «The Bad Old Days» (Ariola)
* 1978 – «I Can't Talk Love on the Telephone» (Ariola)
* 1978 – «Way Out» (Ariola)
* 1980 – «Keep on Dancing» (RCA)

; The Main Event

* 1980 – «Gonna Do My Best» (Carrere)

### Album

* 1978  Co-Co – *Bad Old Days* (Hansa International)

## Referanser


## Eksterne lenker
*
Flammende kjærlighet

***Flammende kjærlighet*** (originaltittel: *The Magic Flame*) er en amerikansk stumfilm fra 1927 regissert av Henry King med Vilma Bánky og Ronald Colman i hovedrollene.

For sitt arbeid på denne filmen, *The Devil Dancer* og *[[Sadie Thompson]]*, ble filmfotografen George Barnes nominert til den første Oscar for beste foto ved Oscar-utdelingen i 1929. Filmen anses i dag for å være tapt.

## Medvirkende
* Ronald Colman - Tito the Clown
* Vilma Bánky - Bianca, the acrobat
* Agostino Borgato - The Ringmaster
* Gustav von Seyffertitz - The Chancellor
* Harvey Clark - The Aide
* Shirley Palmer - The Wife
* Cosmo Kyrle Bellew - The Husband
* George Davis - The Utility Man
* André Cheron - The Manager
* Vadim Uraneff - The Visitor
* Meurnier-Surcouf - Sword Swallower
* Raoul Paoli - Weight Thrower

## Referanser


## Eksterne lenker
*
Slavegutten

***Slavegutten*** (originaltittel: *The Bond Boy*) er en amerikansk stumfilm fra 1922 regissert av Henry King, med Richard Barthelmess i hovedrollen.

Filmen anses i dag for å være tapt.

## Handling
Av hensyn til sin fattige mor knytter Joe Newbolt seg til den kyniske Isom Chase. Samtidig er Ollie Chase lei av det vanskelige livet som ektemannen hennes har påtvunget henne, og hun planlegger å stikke av sammen med Cyrus Morgan. Men Joe oppdager planene hennes, og forsøker å overtale Ollie til ikke å fortsette med planene sine.

Men Chase oppdager Joe sammen med hans kone og misforstår situasjonen. Han strekker seg etter pistolen sin, men blir drept ved et uhell. Joe ønsker å beskytte Mrs. Chase, selv om han blir anklaget for drap, og under rettssaken blir han dømt til å bli hengt. Men Joe ønsker å stikke av fra fengsel, for å overtale fru Chase til å endelig avsløre hele sannheten.

## Skuespillere
* Richard Barthelmess som Peter Newbolt / John Newbolt.
* Charles Hill Mailes som Isom Chase.
* Ned Sparks som Cyrus Morgan.
* Lawrence D'Orsay som oberst Price.
* Bob Williamson som advokat Hammer.
* Leslie King som aktor.
* Jerry Sinclair som en Sheriff
* Tom Maguire som Saul Greening.
* Lucia Backus Seger som Mrs. Greening.
* Virginia Magee som Alice Price.
* Mary Alden som Mrs. Newboat.
* Mary Thurman som Ollie Chase.

## Eksterne lenker
*
Paa jagt efter en egtemand

***Paa jagt efter en egtemand***  (originaltittel: *Help Wanted – Male*) er en amerikansk stumfilm-komedie fra 1920, regissert av Henry King og med regissøren selv og Blanche Sweet i hovedrollene.

## Handling
Telefon-piken Leona Stafford arver 1000 dollar og etter en venninnes råd bruker hun pengene til å pynte seg opp og dra til et flott hotell for å kapre en rik ektemann. Hun opptrer som en mystiske dame og flørter med velstående menn. Når hun blir mistenkt for en forbrytelse må hun søke beskyttelse hos en tvilsom utseende fyr hun har truffet på stranden. Men da det er så heldig at dette er en eksentrisk millionær ender jo alt som hun vil.

## Medvirkende
* Blanche Sweet - Leona Stafford 
*Henry King - Tubbs
*Frank Leigh - Clerk
* Mayme Kelso - Mrs. Dale
* Thomas Jefferson - Harris
* Jay Belasco - Lieutenant
* Jean Acker - Ethel

## Referanser


## Eksterne lenker

* 

*
Terje Larsen

**Terje Larsen** kan vise til:

* Terje Rød-Larsen (født 1947), sosiolog, tidligere statsråd
* Terje Bodin Larsen (født 1955), advokat
* Terje Larsen (Vandreren) (1958&ndash;2018), innbruddstyv
* Terje Holtet Larsen (født 1963), forfatter
2. serierunde i Toppserien 2019

**2. serierunde i [[Toppserien 2019]]** ble spilt lørdag 30. mars.

} &ndash; 
|-
| Færrest tilskuere:
|  &ndash; 
|-
| Gule kort:
| 12
|-
| Utvisninger:
| 0
|-
|}

## Kampfakta

## Noter


## Kilder
Lorentz Peter Elster

**Lorentz Peter Elster** (født 22. november 1812 i Tranøy, død 11. juli 1888 i Surnadal) var en norsk prest som var sogneprest i Snåsa, Rindal og Stangvik. I løpet av sin tid i Snåsa var han også ordfører i Snåsa i fire perioder 1852–1859.

Faren Christen Elster var amtmann i Nordland da Lorentz ble født, og var fra 1816 amtmann i Nord-Trøndelag. Lorentz vokste dels opp på Inderøy og etter morens død i 1821 bodde han hos slekt i Melhus og Leksvik, deretter hos presten Jens Rynning i Snåsa, hvor prestesønnene Ole og Theodor Rynning drev privat artiumsundervisning. Han ble cand.theol. i 1844, og giftet seg i 1849 med Jens Rynnings datter Julie Catharina (1817–1872).

Han var personalkapellan på Snåsa fra 1847, og var konstituert sogneprest fra svigerfarens død i 1856 til 1866. Han ble utnevnt til sogneprest i Rindal i 1865 og til sogneprest i Stangevik i 1870. Han ble pensjonert i 1884, og bodde som pensjonist på Sommero i Surnadal.

Han beskrives som en folkekjær prest, ryddig og nyttig kommunepolitiker, men også som sendrektig, distre og glemsk. Folkeminnet vil ha det til at han aldri ble fast ansatt sogneprest på Snåsa fordi han overså søknadsfristen.

## Referanser
Blanche Sweet

**Blanche Sweet** (1896–1986) var en amerikansk stumfilmstjerne og skuespillerinne.
 
Hennes foreldre jobbet i underholdningsbransjen, som førte til at hun gjorde scenedebut som en fireårig og filmdebut i 1908. Snart ble hun en favoritt som heltinne i filmer av D.W. Griffith. I motsetning til mange av kvinnelige heltinner på den tiden, for eksempel Lillian Gish, var hun ikke den sarte hjelpeløse typen, men i stedet en sterk og bestemt kvinne.

## Filmografi (utvalg)
*1909 – *[[A Corner in Wheat]]*
*1909 – *[[The Day After (1909)|The Day After]]*
*1909 – *[[In Little Italy]]*
*1909 – *[[To Save Her Soul]]*
*1909 – *[[Choosing a Husband]]* 
*1910 – *[[All on Account of the Milk]]*
*1910 – *[[A Flash of Light]]*
*1910 – *[[The Kid (1910 film)|The Kid]]*
*1910 – *[[Love in Quarantine]]*
*1910 – *[[The Rocky Road]]*
*1910 – *[[A Romance of the Western Hills]]*
*1911 – *[[The Battle]]*
*1914 – *[[Judith og Holofernes]]*
*1915 – *[[The Captive]]*
*1915 – *[[The Case of Becky]]*
*1916 – *[[The Thousand-Dollar Husband]]*
*1916 – *[[The Blacklist (1916)|The Blacklist]]*
*1919 – *[[A Woman of Pleasure]]*
*1919 – *[[The Unpardonable Sin]]*
*1920 – *[[Paa jagt efter en egtemand]]*
*1920 – *[[The Girl in the Web]]*
*1920 – *[[Simple Souls]]*
*1920 – *[[Her Unwilling Husband]]*
*1921 – *[[That Girl Montana]]*
*1923 – *[[Anna Christie (1923)|Anna Christie]]*
*1923 – *[[In the Palace of the King]]*
*1924 – *[[Ved lykkens port]]*
*1925 – *[[Hans største øieblik]]*
*1925 – *[[Gjennem sjø og brand]]*
*1925 – *[[Sheikens 7. slavinde]]*
*1926 – *[[Moskvas hemmelige diplomat]]*
*1959 – *The Five Pennies*

## Referanser


## Eksterne lenker
*
Orotelli

**Orotelli** (sardisk: *Orotèddi*) er en italiensk kommune i provinsen Nuoro i regionen Sardinia. Den har  innbyggere og ligger rundt 406 meter over havet.

## Referanser


## Eksterne lenker
*
Oschiri

**Oschiri** (sardisk: *Óschiri, Óscari*) er en italiensk kommune i provinsen Sassari i regionen Sardinia. Den hadde  innbyggere i 2016. Oschiri ligger rundt 202 meter over havet.

## Referanser


## Eksterne lenker
*
Sud Sardegna (provins)

**Provinsen Sud Sardegna** (italiensk: *Provincia del Sud Sardegna*) er en provins i regionen Sardinia i Italia. Carbonia er provinsens hovedstad.

Det var  innbyggere ved folketellingen i 2018.

## Geografi
Provinsen Sud Sardegna grenser:
* i nord mot provinsene Oristano og Nuoro,

* i sør mot Storbyområdet Cagliari.

## Referanser


## Eksterne lenker
*
Dorothea av Schwarzburg-Sondershausen

**Dorothea** (født 23. august 1579, død 5. juli 1639) var en tysk prinsesse, som var hertuginne av Slesvig-Holsten-Sønderborg fra 1622 til 1627.

## Liv og levnet
Hun var yngste barn av grev Johan Günther av Schwarzburg (1537–8156) og Anna av Delmenhorst (1539–1579). Den 26. november 1604 giftet hun seg i Oldenburg med hertug Alexander av Slesvig-Holsten-Sønderborg, sønn av den danske konges bror, Hans. Paret bosatte seg på godset Beck i Westfalen, senere oppholdt de seg som oftest hos Alexanders far på Sønderborg slott. 

Hertug Alexander døde pinsemorgen 13. mai 1627 i Sønderborg. Dagen før hadde han i sitt testamente besluttet av Dorothea skulle sitte i uskiftet bo for å få hertugdømmets store gjeld betalt. Deres eldste sønn, Hans Christian, skulle arve hele lenet men inntil videre forbli ugift. Enkehertuginnen var dog ikke i stand til å avbetale gjelden som fortsatte å vokse. Hun gikk derfor med til at parets sønner sluttet en arveoverenskomst, etter hvilket Christian tiltrådet hertugdømmet med betydelige forpliktelser til sin mor og søsken. 

Hertuginne Dorothea overlevde sin mann med 12 år. Hun døde den 5. juli 1639 på sitt enkesete Gammelgård på Als. Hun ble begravet i hertug Alexanders kapel på Sønderborg slott. På kisten leses: Dorothea Herzogin zv Slesw. Holstein Storm. v. Ditmars. Gräfin zv Oldenb. v. Delmenhorst, gestorb. 5. Ivli 1639.

## Referanser


## Eksterne lenker
*
Norgesmesterskapet i orientering 2010

**[[Norgesmesterskapet i orientering]] 2010** bestod av flere arrangementer som i 2010 kåret norgesmestere i orientering.

Hovedmesterskapet ble arrangert på Beitostølen 18.-19. september.

__TOC__
## Kvinner

### Sprint



**Dato:** 13. mai
**Sted:** Levanger
**Lengde:** 2.8&nbsp;km

### Mellomdistanse



**Dato:** 18. september
**Sted:** Beitostølen
**Lengde:** 5.1&nbsp;km

### Langdistanse



**Dato:** 11. september
**Sted:** Tosebygda
**Lengde:** 7.86&nbsp;km

### Ultralang distanse



**Dato:** 28. august
**Sted:** Sørreisa
**Lengde:** 17&nbsp;km

### Nattorientering



**Dato:** 16. april
**Sted:** Halden
**Lengde:** 7.7&nbsp;km

### Stafett



**Dato:** 19. september
**Sted:** Beitostølen

## Menn

### Sprint



**Dato:** 13. mai
**Sted:** Levanger
**Lengde:** 3.2&nbsp;km

### Mellomdistanse



**Dato:** 18. september
**Sted:** Beitostølen
**Lengde:** 6.2&nbsp;km

### Langdistanse



**Dato:** 11. september
**Sted:** Tosebygda
**Lengde:** 12.6&nbsp;km

### Ultralang distanse



**Dato:** 28. august
**Sted:** Sørreisa
**Lengde:** 25&nbsp;km

### Nattorientering



**Dato:** 16. april
**Sted:** Halden
**Lengde:** 9.74&nbsp;km

### Stafett



**Dato:** 19. september
**Sted:** Beitostølen

## Kilder
* Egil Svendsby (red.) *Sportsboken 2010*, s. 265. Schibsted. ISBN 978-82-516-3580-6.
* orientering.no: NM langdistanse 2010 kvinner 
* orientering.no: NM langdistanse 2010 menn 
* orientering.no: NM mellomdistanse 18.09.2010 kvinner 
* orientering.no: NM mellomdistanse 18.09.2010 menn 
* orientering.no: NM natt 16.04.2010 kvinner 
* orientering.no: NM natt 16.04.2010 menn 
* orientering.no: NM Sprint 2010 kvinner 
* orientering.no: NM Sprint 2010 menn 
* orientering.no: NM stafett 2010 senior kvinner 
* orientering.no: NM stafett 2010 senior menn 
* orientering.no: NM ultralangdistanse 28.08.2010 kvinner 
* orientering.no: NM Ultralangdistanse 28.08.2010 menn
Craigia

* *[[Craigia kwangsiensis]]*
* *[[Craigia yunnanensis]]*

***Craigia*** er ei slekt i kattostfamilien (Malvaceae).

Artene er løvfellende trær som blir opptil 20 m høye. Bladstilken er lang. Bladene er elliptiske eller avlange, tannete og lær- eller papiraktige. Blomsterstanden er en kvast i bladhjørnene. Blomstene er tvekjønnede med 5 begerblad og ingen kronblad. Ytterst sitter 10 sterile pollenbærere (staminodier) parvis, og innenfor sitter 20 fertile pollenbærere i 5 knipper. Blomsten er undersittende, og fruktknuten har 5 kammer med 6 frøemner i hvert. Det er 5 grifler. Frukten er en kapsel med 5 vinger.

De to artene av *Craiga* vokser i løvskog sammen med eviggrønne arter i bøkefamilien, for det meste 1000–1500 moh. De foretrekker kalkjord med pH 6,0–7,5. *[[Craigia yunnanensis]]* er utbredt i Sør-Kina (vestlige Guangxi, sørlige Guizhou, sørøstlige Tibet, sørøstlige og vestlige Yunnan), nordlige Myanmar og nordlige Vietnam. *[[Craigia kwangsiensis]]* er bare kjent fra typelokaliteten Tianlin i nordvestlige Guangxi og kan være utdødd.

*Craiga* kan betraktes som et levende fossil og er en av de få plantene som først ble beskrevet fra fossiler, før nålevende planter ble oppdaget. Fossile frukter fra tidlig miocen ble oppdaget i nordlige Böhmen allerede på 1830-tallet, men først feilbestemt til alm (*Ulmus*). Nålevende *Craiga* ble ikke beskrevet før i 1921.

Fossile frukter ligner på nålevende, men er mindre, som regel mindre enn halvparten så store. Alle fem vinger er sjelden bevart, noe som lenge førte til problemer med identifikasjonen. Fossile blader er ganske ulike de nålevende og fordeles på to former. *Dombeyopsis* har dypt hjerteformet basis, ofte tre fliker og er stort sett helrandet. *Plafkeria* er asymmetrisk, helrandet og har noen ganger én eller to fliker. Fossilene regnes til to arter som skilles på bladverket. Den mest opprinnelige formen, *Plafkeria*, regnes til *Craigia oregonensis*, mens den mer avledede *Dombeyopsis* regnes til *Craigia bronnii*.

De eldste funnene av *Craigia oregonensis* er fra paleocen på Sakhalin og Kamtsjatka. I eocen og oligocen spredte den seg i Øst- og Sentral-Asia og vestlige Nord-Amerika. De nordamerikanske funnene er fra tidlig midtre eocen til tidlig oligocen. De yngste funnene i Asia er fra miocen i Khabarovsk kraj i Russlands fjerne østen.

Det eldste funnet av *Craigia bronnii* er fra sen eocen på Svalbard. Det er en frukt som er funnet på Renardodden sammen med mulig bladverk. I Europa er fossiler av denne arten kjent fra tidsrommet tidlig oligocen til sen pliocen. Fossilene er funnet i vestlige, sentrale og sørlige deler av verdensdelen, men i de ellers rike funnstedene i Øst-Europa mangler slekta helt. Det eneste funnet fra Vest-Asia er fra sen miocen i Georgia.

## Litteratur
* 
* 
* 
* 

## Eksterne lenker
*
Frederik av Slesvig-Holsten-Sønderborg-Glücksborg

**Frederik** (født 1. april 1701 i Glücksburg, død 10. november 1766 samme sted) var hertug av Glücksborg og dansk general. 

## Liv og virke
### Bakgrunn
Han var sønn av hertug Philip Ernst og hans første hustru Christine av Sachsen-Eisenberg. 

Som hoffmester fikk han tildelt Jonas Lime (1679-1760), senere president i Bergen, sammen oppholdt de seg i København fra 1719 og reiste herfra til Italia, Tyskland og Holland frem til 1724. 

### Miitær karriere
Frederik var i 1717 blitt kaptein i *Fodgarden*, senere  oberstløytnant i Dronningens Livregiment, 1729 oberst og sjef for det oldenborgske regiment, 1739 generalmajor, 1749 generalløytnant og 1758 general i *Foldfolket*. 6. mars 1760 tok han sin avskjed med militæret.

### Hertug
Ved farens død 12. november 1729 hadde han tiltrådt som hertug av Glücksborg, hvorfra han i 1749 fraga seg den halvdel av Ærø, som i over 100 år hadde tilhørt hertugdømmet, til kronen.

4. juni 1736 mottok han elefantordenen (devise: par le grace de Dieu et du Roy) og 31. mars 1755 ordenen l'union parfaite. 

Han var flere ganger i København; ved den kongelige begravelse i 1746, ved salvingsfesten året etter og i 1749 til feiringen av oldenborgernes 300-årsjubileum. 

Hertug Frederik døde 10. november 1766, og ble bisatt den 9. januar 1767.

### Ekteskap
Den 19. juni 1745 hadde han ektet Henriette Augusta av Lippe-Detmold. Hun kjøpte slottet Nordborg som enke hvor hun bodde til sin død 5. august 1777. Da Frederiks yngre bror Karl Ernst var død allerede i 1761, overtok hertugparets eldste sønn Frederik Henrik Vilhelm hertugtittelen til Glücksborg.

## Referanser
Buneselva

**Buneselva** er ei elv i Halden kommune i Østfold. Den har utspring i områdene rundt Kråkgullåsen, øst for Bunessjøen, hvor Krokbekken i nord og Ånesbekken i sør renner sammen til Buneselva, som munner ut i Bunessjøen. Selve Rjørelva er 1,9 kilometer lang, mens hele vassdraget har en lengde på 8,7 kilometer.

## Se også
* Liste over elver i Østfold

## Referanser
Paris–Roubaix 2019

**Paris–Roubaix 2019** var den 117. utgaven av sykkelrittet Paris–Roubaix og ble avholdt den 14. april 2019.

Philippe Gilbert vant etter å ha spurtslått Nils Politt på velodromen i Roubaix. Det var Gilberts fjerde monumentseier.

## Lag og ryttere

## Resultater

## Referanser


## Eksterne lenker

* 
*